గౌతమిపుత్ర శాతకర్ణిపై చరిత్రకారులు చేస్తున్న విమర్శలపై క్రిష్ ఘాటుగా స్పందించాడు. అసలు గౌతమిపుత్ర శాతకర్ణి తెలుగువాడు కాదని, శాతవాహనుల్లో ఒకడని, చరిత్రను వక్రీకరించారని పలువురు చరిత్రకారులు అంటున్నారు. కల్పితాలు పెట్టుకుంటే పెట్టుకోవచ్చు గానీ.. అదే చరిత్ర అంటే చూస్తూ ఊరుకోవాలా అని వారు ప్రశ్నిస్తున్నారు. అయితే.. వీటన్నింటికీ క్రిష్ జవాబిచ్చాడు. ‘‘నన్ను నా ప్రయత్నాన్ని చిన్నబుచ్చాలని చూస్తున్న వారి విమర్శలకు నేను స్పందించను. తెలుగు చక్రవర్తుల్లో గౌతమిపుత్ర శాతకర్ణి కూడా ఒకడని అన్న విశ్వనాథ సత్యనారాయణ కన్నా ఎక్కువ తెలుసా వారికి? పరబ్రహ్మ శాస్త్రిది తప్పుడు వాదన అని వారు చెప్పగలరా? నందమూరి తారకరామారావు కూడా ఆ సినిమా చేయాలని తలపోశారు. నిజంగా తెలుగు వాడు కాకపోతే.. ఎన్టీఆర్ ఆ సినిమా చేయాలని అనుకునేవారా? ఏమీ తెలియకుండానే సినిమా తీశానని అనుకుంటున్నారా? నేను మరీ అంత సోమరిని కాదు. కళ్లు మూసుకుని సినిమా తీయలేదు. స్క్రిప్ట్ రాసేటప్పుడు 5 పుస్తకాలను చదివాను. వాటిలో 10 రకాలుగా శాతకర్ణి గురించి చెప్పుకొచ్చారు. ఆ పది వర్షన్లన్నింటినీ కలిపి, తాను స్కూలు డేస్ నుంచి శాతకర్ణి గురించి చదువుకున్న దాన్నంతా మిళితం చేసి సినిమా తీశాను. మీరంటున్న ఫిక్షన్లో అన్ని నిజాలనే ప్రెజెంట్ చేసేందుకు ప్రయత్నించాను. నన్ను విమర్శించేవాళ్లవన్నీ నిరాధార ఆరోపణలే’’ అంటూ క్రిష్ మండిపడ్డాడు.
goutamiputra saatakarnipai charitrakaarulu chestunna vimarsalapai crish ghaatugaa spandinchaadu. asalu goutamiputra saatakarni teluguvaadu kaadani, saatavaahanullo okadani, charitranu vakreekarinchaarani paluvuru charitrakaarulu antunnaru. kalpitaalu pettukunte pettukovachhu gaanee.. adhe charitra ante chustuu oorukovala ani vaaru prasnistunnaaru. ayithe.. veetannintikii crish javaabichaadu. ‘‘nannu naa prayatnaanni chinnabuchaalani chustunna vaari vimarsalaku nenu spandinchanu. telugu chakravarthullo goutamiputra saatakarni kuudaa okadani anna vishwanaatha satyanarayana kanna ekkuva telusa vaariki? parabrahma saastridi tappudu vaadana ani vaaru cheppagalara? nandamuri tarakaramarao kuudaa aa sinima cheyalani talaposaru. nijamgaa telugu vaadu kakapothe.. ntr aa sinima cheyalani anukunevara? emi teliyakundaane sinima teesaanani anukuntunnara? nenu mari anta somarini kaadu. kallu moosukuni sinima teeyaledu. script rasetappudu 5 pustakaalanu chadivaanu. vaatilo 10 rakaluga saatakarni gurinchi cheppukochaaru. aa padi varshanlannintini kalipi, taanu skoolu days nunchi saatakarni gurinchi chaduvukunna daannanta militam chesi sinima teesaanu. meerantunna fictionlo anni nijaalane prejent chesenduku prayatninchaanu. nannu vimarsinchevallavanna niraadhaara aaropanale’’ antuu crish mandipaddaadu.